સુરતઃ‘તમે કોઇની સાથે ચર્ચા કરો તો લોકો તેમને પોતાના અનુભવની વાતો કરશે, સલાહ આપશે અને કોઇ પણ પ્રકારનું રિસ્ક લેવા નહી દેશે. એના કરતા તો સારું કે તમે જાતે જ નિર્ણય લો અને પરિણામ ભોગવવાની તૈયારી રાખો. ચર્ચા કરશો તો નિર્ણય નહીં લેવાય અને નિર્ણય લેશો તો ચર્ચા ન કરવી. બિઝનેસમાં રિસ્ક નહીં લેશો તો તમારી પાસે લોકોને અથવા તો તમારા માટે કહેવાની કોઇ વાર્તા જ નહીં હોય.મારે પણ સાબિત કરવું હતું કે, ખેડૂત પુત્ર પણ 340 કરોડ ટર્ન ઓવર કરી શકે.’ શહેરની રેન્ચો ગ્રુપ દ્વારા ‘રોમાન્સ વીથ રિસ્ક’ વિષય પર સેમિનારનું આયોજન યુનિવર્સિટીના કન્વેન્શન હોલમાં કરવામાં આવ્યુ હતું, જેમાં ભારતના 149 નંબરના અમિર વ્યક્તિ એ.વેલુમણીએ આ વાત જણાવી હતી. એમણે યંગસ્ટર્સ સાથે વાત કરીને રિસ્ક લેવાના ફાયદા અને સ્ટ્રોંગ મેન્ટાલિટી વિશે વાત કરી હતી.